Enamus Eesti Ajaloomuuseumi soolapaberfotosid on kogus olemas juba Eestimaa Kirjanduse Ühingu Provitsiaalmuuseumi aegadest, lisa tuli 1950.aastal Õpetatud Eesti Seltsi kogudega Tartust. Kataloogis on esindatud näiteks piltnike Georg Friedrich Schlateri, August Matthias Hageni ja Charles Borchardti töid 1850.-1870.aastatest. Võib öelda, et kataloogis leidub üsna kaalukas osa Eesti varaseimast  fotopärandist. Mitmed siinsed pildid on leidnud äramärkimist ja reprodutseerimist näiteks Peeter Toominga ja Kaljula Tedre Eesti fotoajalugu käsitlevates raamatutes.